વિશ્વવિખ્યાત જંગલમાં કાગળ ઉપરના નિયમો તો એવા છે કે અહીં જંગલ ખાતાની મંજૂરી વિના પંખી પણ પાંખ ફફડાવી ન શકે, પરંતુ ઢમઢોલ માહે પોલ… પૈસા ફેંકો તમાશા દેખો… અંદરખાને તો એવા ખેલ થાય છે કે તમે નિરાંતજીવે મારણ કરતા કે અંગત પળો માણતા વનરાજો ઉપર ટોર્ચ પણ ફેંકી શકો અને સેલ્ફી જેવા ક્લોઝઅપ ફોટા પણ લઈ શકો, તેની પાછળ બાઈક પણ દોડાવી શકો અને ફોર વ્હીલરથી તેને હંકારી પણ શકો… આ એક જાતની અમાનવીય વિકારી પદ્ધતિ જ છે, તદ્દન નિર્દય અને નિરંકુશ !